Vit sóknast eftir einum dugnaligum og tænastusinnaðum HR-ráðgeva til starvsfólkadeildina. Starvsfólkadeildin hevur ábyrgd av starvsfólkaviðurskiftunum hjá samtakinum í Føroyum, Danmark og Grønlandi. Starvið BankNordik er eitt samtak í støðugari menning, og í starvinum sum HR-ráðgevi fært tú ein virknan leiklut í áhaldandi arbeiðinum at skapa trivnað og menning í samtakinum, sum fevnir um BankNordik, Trygd og Skyn. 400 fólk starvast í samtakinum, og á Starvsfólkadeildini eru 4 starvsfólk, ið m. a. taka sær av starvssetanum, lønarmálum, trivnaði og menning. Deildin hevur starvsfólk bæði í Føroyum og Danmark, og starvið inniber tætt samstarv við starvsfelagarnar á deildini í báðum londum. Arbeiðsuppgávurnar fevna m. a. um: • Ymiskar fyrisitingarligar uppgávur á deildini • At avgreiða dagligar fyrispurningar frá starvsfólkum og leiðarum • At skipa fyri starvsfólkatiltøkum • Samskipan og ráðgeving í sambandi við starvssetanir • Uppgávur viðvíkjandi førleikamenning og útbúgving av starvsfólkum • At gera og dagføra innanhýsis vegleiðingar og mannagongdir • Innanhýsis kunning Førleikakrøv • Tú hevur viðkomandi útbúgving ella arbeiðsroyndir innan økið • Tú ert fyrikomandi og tænastusinnað/ur • Tú hevur sjálvstøðugt og miðvíst arbeiðslag og dugir eisini væl at arbeiða í toymi • Tú hevur góð samstarvs- og samskiftisevni • Tú megnar at hava greiðu á fleiri uppgávum í senn • Tú ert álítandi og ábyrdgarfull/ur Harafturat vænta vit, at tú ert fyrikomandi og tekur virknan lut í at skapa eitt gott arbeiðsumhvørvi. Vit bjóða Eitt spennandi, avbjóðandi og sjálvstøðugt starv við góðum møguleikum fyri fakligari og persónligari menning í einum nútímans og livandi arbeiðsumhvørvi. Tú verður partur av einum eldhugaðum toymi, og saman við dugnaligum starvsfelagum fert tú at luttaka í menningini av samtakinum og starvsfólkunum. Setanartreytir verða avtalaðar eftir royndum og førleikum. Vilt tú vita meira um starvið, ert tú vælkomin at seta teg í samband við Heidi Davidsen, starvsfólkaleiðara, á telefon 230 477 ella á hd @ banknordik. fo. Umsókn Skrivlig umsókn við lívsrensli (C. V.) og viðkomandi prógvum skal vera okkum í hendi í seinasta lagi 19. desember 2018. Søk starvið her. Tosa við okkum Tú ert altíð vælkomin at ringja til okkara